ગુજરાત રાજ્યસભાની ચૂંટણીના પરિણામો આખરે જાહેર થયા છે. જે મુજબ કોંગ્રેસના વરિષ્ઠ નેતા અને સોનિયા ગાંધીના રાજકીય સલાહકાર અહમદ પટેલની આ ચૂંટણીમાં જીત થઇ છે. અહમદ પટેલને રાજ્યસભાની ચૂંટણીમાં 44 વોટ મળ્યા છે. ભારે મુશ્કેલી બાદ કોંગ્રેસને જીતનો સ્વાદ ચાખવા મળતા કોંગ્રેસી નેતાઓએ મધરાતે આ જીતને દિવાળીની જેમ ઉજવી હતી. ગાંધીનગર ખાતે કોંગ્રેસી કાર્યકર્તાઓ જ્યાં આ ખુશી ઉજવી હતી.